Subačius
Subačius – miestas Kupiškio rajono savivaldybėje, 14 km į pietvakarius nuo Kupiškio, prie kelio  122  Daugpilis–Kupiškis–Panevėžys , dešiniajame Viešintos upės krante. Subačiaus seniūnijos centras, 2 seniūnaitijos (Asiūklynės ir Aukštaičių). Stovi medinė Subačiaus Šv. Pranciškaus Asyžiečio bažnyčia (nuo 1940 m.), veikia Subačiaus gimnazija, biblioteka, paštas. Didžiausia įmonė – šalia Kunčių kaimo veikiantis Subačiaus naftos terminalas, sovietmečiu buvęs įslaptintu objektu ir vadintas sąlyginio „Gintaro“ kombinato vardu.